pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว. พลังงาน ลงพื้นที่ตรวจราชการ จ.อุบลราชธานี – ศรีสะเกษ
วันพุธที่ 25 กรกฎาคม 2561
รมว. พลังงาน ลงพื้นที่ตรวจราชการ จ.อุบลราชธานี – ศรีสะเกษ
รัฐมนตรีว่าการกระทรวงพลังงาน พร้อมด้วยปลัด และผู้บริหารระดับสูงของกระทรวงพลังงานได้เดินทางลงพื้นที่ตรวจเยี่ยมโครงการระบบสูบน้ําพลังงานแสงอาทิตย์สู้ภัยแล้ง (ระบบเกษตร) ณ กลุ่มเกษตรกรบ้านหนองห้าง ต.หนองห้าง อ.อุทุมพรพิสัย จ. ศรีสะเกษ
ดร. ศิริ จิระพงษ์พันธ์ รัฐมนตรีว่าการกระทรวงพลังงาน พร้อมด้วยปลัด และผู้บริหารระดับสูงของกระทรวงพลังงานได้เดินทางลงพื้นที่ตรวจราชการในจังหวัดอุบลราชธานี และจังหวัดศรีสะเกษ เมื่อวันที่ 23 กรกฎาคม 2561 ซึ่งเป็นภารกิจส่วนหนึ่งของการประชุมคณะรัฐมนตรีนอกสถานที่ โดยกระทรวงพลังงานได้ติดตามตรวจเยี่ยมโครงการระบบสูบน้ําพลังงานแสงอาทิตย์สู้ภัยแล้ง (ระบบเกษตร) ณ กลุ่มเกษตรกรบ้านหนองห้าง ต.หนองห้าง อ.อุทุมพรพิสัย จ. ศรีสะเกษและระดมสมอง work shop กับตัวแทนเกษตรกรกว่า 400 คน เพื่อสร้างการเรียนรู้ สร้างการมีส่วนร่วมแบบไทยนิยมยั่งยืน ทั้งนี้ระบบสูบน้ําเพื่อการเกษตรดังกล่าว จะช่วยสูบน้ําจากบ่อบาดาลโดยใช้เครื่องสูบน้ําพลังงานไฟฟ้าจากเซลล์แสงอาทิตย์ ช่วยเกษตรกรในพื้นที่ไม่ต้องเสียค่าใช้จ่ายด้านพลังงานในการจัดหาน้ําเพื่อการเพาะปลูกพืชที่สําคัญ ๆ อาทิ กระเทียม หัวหอม ที่สามารถสร้างรายได้และพัฒนาคุณภาพชีวิตให้กับเกษตรกรในพื้นที่ที่ห่างไกล เพื่อสร้างความมั่นคงด้านรายได้และความกินดีอยู่ดีของประชาชนในชนบท ที่จะมีน้ําใช้เพื่อกิจการการเกษตรถึงแม้จะมีภัยแล้ง
ทั้งนี้ มีการสาธิตช่วยกลุ่มเกษตรกร ในการกรอกข้อมูลทําคําขอติดตั้งระบบการใช้พลังงานแสงอาทิตย์ในการสูบน้ําบาดาลเพื่อการเกษตรสู้ภัยแล้ง ซึ่งสํานักงานกองทุนเพื่อส่งเสริมการอนุรักษ์พลังงาน ได้ประกาศหลักเกณฑ์การให้การสนับสนุนระบบการใช้พลังงานแสงอาทิตย์ในการสูบน้ําบาดาลเพื่อการเกษตรสู้ภัยแล้งให้กับกลุ่มเกษตรกรที่จะรวมตัวกัน เกิน 7 ครัวเรือน ในพื้นที่ไม่ต่ํากว่า 15 ไร่ และมีน้ําบาดาลจํานวน 5,000 จุดทั่วประเทศ โดยกระทรวงพลังงานร่วมกับ กอ.รมน. องค์กรปกครองส่วนท้องถิ่น ได้ทําการสาธิตติดตั้งของกลุ่มเกษตรกร อุทุมพรพิสัย จ.ศรีสะเกษ ให้กับกลุ่มเกษตรกรรวมทั้งจาก จ.ศรีสะเกษ ยโสธร บุรีรัมย์ อุบลราชธานี อํานาจเจริญ มหาสารคาม เข้ามาร่วมรวมทั้งหมด 140 กลุ่ม ทําการศึกษาเรียนรู้เกี่ยวกับโครงการฯ และร่วมกันกรอกข้อมูล โดยกระทรวงพลังงานมีเป้าหมายที่จะช่วยเกษตรกรในการติดตั้งระบบทั้งหมด 5,000 จุด ภายในปีนี้ โดยให้งบประมาณ 3,000 ล้านบาท เพื่อให้เป็นประโยชน์ต่อเกษตรกร 35,000 ครัวเรือน ให้มีความมั่นคงในการดําเนินชีวิต และมีรายได้จากการเกษตรที่มั่นคง โดยเกษตรกรผู้สนใจสามารถติดต่อขอรับใบสมัครเข้าร่วมโครงการได้ที่ 02 -612 1555 ต่อ 370 หรือ 214 ตั้งแต่บัดนี้จนถึง 10 ส.ค. 2561 นี้ หรือติดตามรายละเอียดที่ www.enconfund.go.th
นอกจากนี้ คณะรัฐมนตรีว่าการกระทรวงพลังงาน พร้อมด้วย รองผู้ว่าการนโยบายและแผน การไฟฟ้าฝ่ายผลิตแห่งประเทศไทย (กฟผ.) ยังได้ติดตามความก้าวหน้าโครงการผลิตไฟฟ้าเซลล์แสงอาทิตย์บนทุ่นลอยน้ําเขื่อนสิรินธร จ.อุบลราชธานี ซึ่งกฟผ. ร่วมกับ บริษัทกันกุลเอ็นจิเนียริ่ง จํากัด (มหาชน) ได้ติดตั้งระบบผลิตไฟฟ้าจากเซลล์แสงอาทิตย์แบบทุ่นลอยน้ําขนาด 250 กิโลวัตต์ ซึ่งจะเป็นต้นแบบในการดําเนินโครงการนําร่อง Hydro floating Solar Hybrid ขนาด 45 เมกะวัตต์ ซึ่งเป็นการบริหารจัดการที่เชื่อมโยงกับระบบเขื่อนเพื่อให้เกิดประสิทธิภาพสูงสุด โดยการผลิตไฟฟ้าสามารถสนองกับความต้องการใช้ไฟฟ้าทั้งในช่วงเวลากลางวันและช่วงหัวค่ํา ได้เพิ่มมากขึ้นตามกําลังศักยภาพสูงสุดของแต่ละเขื่อน
รัฐบาลไทย-ข่าวทำเนียบรัฐบาล-ผู้ช่วยโฆษกฯ เผยรัฐบาลประกาศลดระดับการจัดการสาธารณภัยกรณีอุทกภัยภาคใต้และจังหวัดประจวบคีรีขันธ์ จากระดับ 3 เป็นระดับ 2
วันพุธที่ 15 กุมภาพันธ์ 2560
ผู้ช่วยโฆษกฯ เผยรัฐบาลประกาศลดระดับการจัดการสาธารณภัยกรณีอุทกภัยภาคใต้และจังหวัดประจวบคีรีขันธ์ จากระดับ 3 เป็นระดับ 2
ผู้ช่วยโฆษกฯ เผยรัฐบาลประกาศลดระดับการจัดการสาธารณภัยกรณีอุทกภัยภาคใต้และจังหวัดประจวบคีรีขันธ์ จากระดับ 3 เป็นระดับ 2 สั่งการหน่วยงานที่เกี่ยวข้องเร่งฟื้นฟูให้ประชาชนสามารถใช้ชีวิตตามปกติได้โดยเร็ว
วันนี้ (14 ก.พ. 60) เวลา 14.25 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิง ทักษดา สังขจันทร์ผู้ช่วยโฆษกประจําสํานักนายกรัฐมนตรี ได้กล่าวถึงเรื่องการออกประกาศของกองบัญชาการป้องกันและบรรเทาสาธารณภัยแห่งชาติ ฉบับที่ 2/2560 ในเรื่องการลดระดับการจัดการสาธารณภัยกรณีอุทกภัยภาคใต้และจังหวัดประจวบคีรีขันธ์ ทั้งนี้ เนื่องจากกรณีที่ได้เกิดสถานการณ์อุทกภัยขึ้นในช่วงเดือนธันวาคม 2559 และต้นเดือนมกราคม 2560 รัฐบาลได้มีการประกาศยกระดับสาธารณภัยขึ้นเป็นการจัดการสาธารณภัยขนาดใหญ่ (ระดับ 3 ) ตามแผนการป้องกันและบรรเทาสาธารณภัยแห่งชาติ พ.ศ. 2558 และจัดตั้งกองบัญชาการส่วนหน้า ขึ้นที่ศูนย์ป้องกันและบรรเทาสาธารณภัย เขต 11 สุราษฎร์ธานีและเขต 12 สงขลา นั้น ขณะนี้สถานการณ์คลี่คลายแล้ว เพื่อให้ประชาชนในพื้นที่สามารถใช้ชีวิตได้ตามปกติ รัฐบาลจึงได้มีการประกาศลดระดับการจัดการสาธารณภัยจากการจัดการสาธารณภัยขนาดใหญ่ (ระดับ 3 ) เป็นการจัดการสาธารณภัยขนาดกลาง (ระดับ 2 ) ตามแผนการป้องกันและบรรเทาสาธารณภัยแห่งชาติ พ.ศ. 2558 โดยมอบหมายให้ผู้ว่าราชการจังหวัด ในฐานะผู้อํานวยการจัดการจังหวัด เป็นผู้สั่งการควบคุมและบัญชาการในพื้นที่จังหวัด รวมทั้งให้กองบัญชาการส่วนหน้า ขึ้นที่ศูนย์ป้องกันและบรรเทาสาธารณภัย เขต 11 สุราษฎร์ธานีและเขต 12 สงขลา ส่งมอบภารกิจการกํากับควบคุมพื้นที่ให้กับศูนย์บัญชาการเหตุการณ์จังหวัดและส่วนราชการที่รับผิดชอบในพื้นที่ หากพื้นที่ใดที่ผู้ว่าราชการจังหวัดในฐานะผู้อํานวยการจังหวัด พิจารณาแล้วว่ามีความจําเป็นต้องใช้ทรัพยากรหรือเครื่องจักรกลใด ๆ ในการแก้ไขปัญหาของประชาชน ให้หน่วยงานที่รับผิดชอบสนับสนุนการปฏิบัติงานตามที่ผู้อํานวยการจังหวัดร้องขอ
อย่างไรก็ตาม กองบัญชาการป้องกันและบรรเทาสาธารณภัยแห่งชาติ จะดํารงการกํากับติดตามและสนับสนุนการปฏิบัติงานของจังหวัดอย่างต่อเนื่อง เพื่อเร่งฟื้นฟูให้ประชาชนสามารถใช้ชีวิตตามปกติได้โดยเร็ว
--------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-EEC บูม! บริษัทจีนเซ็น MOU เตรียมลงทุนใหญ่
วันเสาร์ที่ 25 สิงหาคม 2561
EEC บูม! บริษัทจีนเซ็น MOU เตรียมลงทุนใหญ่
--
จากความมุ่งมั่นของรัฐบาลในการริเริ่มนโยบายด้านการลงทุนเพื่อเพิ่มประสิทธิภาพการผลิตและปรับปรุงความสามารถในการแข่งขันด้วยการกําหนดอุตสาหกรรมเป้าหมายของประเทศอย่างชัดเจน ส่งผลให้โครงการระเบียงเขตเศรษฐกิจภาคตะวันออก หรือ EEC เป็นที่จับตามองในกลุ่มนักลงทุนทั่วโลกเป็นอย่างมาก
ล่าสุด ประเทศไทยได้เปิดบ้านต้อนรับกลุ่มนักลงทุนจีนกว่า 500 ราย ที่สนใจร่วมลงทุนในโครงการ EEC รวมมูลค่าการลงทุนสูงถึง 60,000 ล้านบาท นําทีมโดยนายหวัง หย่ง มนตรีแห่งรัฐของสาธารณรัฐประชาชนจีน
นับเป็นครั้งแรกที่คณะนักธุรกิจจีนเดินทางมาร่วมประชุม ลงนามบันทึกความเข้าใจ (MOU) และศึกษาดูงานในเขตพื้นที่ EEC อย่างเป็นทางการ โดยต่างให้ความสนใจในศักยภาพของ EEC การลงทุนโครงสร้างพื้นฐานและ 10 อุตสาหกรรมเป้าหมายเป็นอย่างมาก
โดยเฉพาะอย่างยิ่งอุตสาหกรรมดิจิทัล หุ่นยนต์ การบิน ยานยนต์สมัยใหม่ การแพทย์ การเกษตรและเทคโนโลยีชีวภาพ สู่การยกระดับความร่วมมือด้านเศรษฐกิจระหว่างประเทศในอนาคต
MOU 17 ฉบับที่ได้ลงนามร่วมกันจากการเยือนของจีนในครั้งนี้ เป็นการลงนามระหว่างภาคเอกชนไทยและจีน 10 ฉบับ และระหว่างรัฐบาลไทย โดยกระทรวงพาณิชย์ สํานักงานคณะกรรมการนโยบายเขตพัฒนาพิเศษภาคตะวันออก และหน่วยงานที่เกี่ยวข้องกับเอกชนจีนอีก 7 ฉบับ
นับเป็นการส่งสัญญาณครั้งสําคัญว่า ความร่วมมือระหว่างไทย - จีน จะเดินหน้าไปอีกขั้น ซึ่งไทยจะใช้โอกาสนี้เชื่อมโยงไปสู่นโยบาย One Belt One Road ของจีน ที่จะสามารถเกื้อกูลและสร้างประโยชน์ทางเศรษฐกิจร่วมกัน พร้อมเดินหน้าสู่การเป็นหุ้นส่วนยุทธศาสตร์ระหว่างกันในทุกด้าน
"การบุคลากรของไทยให้รองรับการลงทุน การสร้างกลุ่มธุรกิจนวัตกรรมและธุรกิจสร้างสรรค์ ชูผู้ประกอบการ SMEs และเชื่อมโยงระบบคมนาคมขนส่งไทย - จีน ที่รัฐบาลได้อนุมัติโครงการรถไฟความเร็วสูงไทย - จีนไปแล้ว โดยจะเชื่อมต่อพื้นที่ตอนเหนือของไทยไปยังคุนหมิง ตอนใต้ของจีน" เป็นจุดเน้นของความร่วมมือนี้
ความสําเร็จดังกล่าวมาจากการเร่งรัดพัฒนาโครงการ EEC ให้รุดหน้าในทุกด้านตลอดระยะเวลา 2 ปีครึ่งที่ผ่านมา
โดยปัจจุบันมีคําขอเพื่อรับการส่งเสริมการลงทุนในเขต EEC แล้วทั้งสิ้น 822 โครงการ มีมูลค่าสูงถึง 700,000 ล้านบาท โดยกว่า 47% เป็นการขอยื่นลงทุนจากทางประเทศจีนทั้งสิ้น
---------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลปลื้ม U.S.News จัดอันดับไทยที่ 8 “ประเทศที่ดีที่สุดสำหรับการลงทุน” ชี้ปี 61 เศรษฐกิจขาขึ้น ต่างชาติยอมรับ พร้อมจับมือชาติอาเซียนเดินไปข้างหน้า โดยไม่ทิ้งใครไว้ข้างหลัง
วันอาทิตย์ที่ 11 มีนาคม 2561
รัฐบาลปลื้ม U.S.News จัดอันดับไทยที่ 8 “ประเทศที่ดีที่สุดสําหรับการลงทุน” ชี้ปี 61 เศรษฐกิจขาขึ้น ต่างชาติยอมรับ พร้อมจับมือชาติอาเซียนเดินไปข้างหน้า โดยไม่ทิ้งใครไว้ข้างหลัง
รัฐบาลปลื้ม U.S.News จัดอันดับไทยที่ 8 “ประเทศที่ดีที่สุดสําหรับการลงทุน” ชี้ปี 61 เศรษฐกิจขาขึ้น ต่างชาติยอมรับ พร้อมจับมือชาติอาเซียนเดินไปข้างหน้า โดยไม่ทิ้งใครไว้ข้างหลัง
พลเอก ประยุทธ์ จันทร์โอชา นายกรัฐมนตรี ได้รับทราบรายงานอันดับประเทศที่ดีที่สุดสําหรับการลงทุน ประจําปี 2561 ของ U.S.News ซึ่งประเทศไทยติดอันดับ 8 จาก 20 อันดับของโลก วิเคราะห์จากหลายปัจจัย เช่น เสถียรภาพทางเศรษฐกิจ นวัตกรรม ทักษะแรงงาน ความชํานาญทางเทคโนโลยี สิ่งแวดล้อม ประชากร และคอร์รัปชัน เป็นต้น
“นายกฯ พอใจอันดับของไทยจากรายงานดังกล่าว ถือว่าเป็นข่าวดีทางเศรษฐกิจ เพราะต่างชาติให้การยอมรับประเทศไทย ความสําเร็จนี้เกิดขึ้นจากความร่วมมือกันทุกฝ่ายตั้งแต่ระดับนโยบาย ภาครัฐ ภาคเอกชน ผู้ใช้แรงงาน และประชาชนทุกคน ที่พัฒนาตัวเองอย่างไม่หยุดยั้ง และช่วยกันรักษาบรรยากาศของบ้านเมืองให้สงบ เพื่อดึงดูดความสนใจของนักลงทุนทั่วโลก”
นายกรัฐมนตรีกล่าวด้วยว่า เมื่อต้นปีที่ผ่านมา U.S.News เพิ่งเผยแพร่ผลการจัดอันดับประเทศที่ดีที่สุดในโลกในด้านต่าง ๆ ซึ่งประเทศไทยครองแชมป์อันดับ 1 เป็นประเทศที่เหมาะสมสําหรับการเริ่มธุรกิจ (Best Countries to start a Business) ต่อเนื่องเป็นปีที่ 2 ซึ่งแสดงให้เห็นว่าศักยภาพด้านเศรษฐกิจและการลงทุนของไทยนั้นจัดอยู่ในอันดับต้น ๆ ในสายตาของชาวโลก
ทั้งนี้ รัฐบาลได้ปรับปรุงสภาพแวดล้อมให้เอื้อต่อการลงทุนตามนโยบายประเทศไทย 4.0 ซึ่งภาพลักษณ์ในเรื่องนี้เป็นสิ่งจูงใจนักลงทุนต่างชาติให้เข้ามาทําธุรกิจในไทยเป็นอย่างยิ่ง และผลการจัดอันดับดังกล่าวยังสอดคล้องกับอันดับความยากง่ายในการประกอบธุรกิจ (Ease of Doing Business: EoDB) ของธนาคารโลกครั้งล่าสุด ที่ไทยมีอันดับดีขึ้นถึง 20 อันดับ จากอันดับที่ 46 ในปี 2560 เป็นอันดับที่ 26 ในปี 2561 ด้วย
“นายกฯ ยังรู้สึกยินดีที่ประเทศเพื่อนบ้านในอาเซียน เช่น ฟิลิปปินส์ อินโดนีเซีย มาเลเซีย สิงคโปร์ ก็ถูกจัดให้อยู่ใน 20 อันดับเช่นเดียวกัน สะท้อนในเห็นว่าภูมิภาคนี้กําลังเป็นที่สนใจของนักลงทุนต่างชาติ ดังนั้น จึงถือว่านโยบายและความร่วมมือทางเศรษฐกิจของประเทศสมาชิกเดินมาถูกทางแล้ว โดยทุกประเทศจะพัฒนาไปพร้อม ๆ กัน โดยไม่ทิ้งใครไว้ข้างหลัง”
........................................................
สํานักโฆษก
รัฐบาลไทย-ข่าวทำเนียบรัฐบาล-ผอ.สศค.เผยผลการดำเนินการมาตรการเยียวยา 5,000 บาท แล้วเสร็จร้อยละ 99 [กระทรวงการคลัง]
วันพฤหัสบดีที่ 21 พฤษภาคม 2563
ผอ.สศค.เผยผลการดําเนินการมาตรการเยียวยา 5,000 บาท แล้วเสร็จร้อยละ 99 [กระทรวงการคลัง]
ผอ.สศค.เผยผลการดําเนินการมาตรการเยียวยา 5,000 บาท แล้วเสร็จร้อยละ 99
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลังเปิดเผยผลการดําเนินการมาตรการเยียวยา 5,000 บาท ณ วันที่ 20 พฤษภาคม 2563 สําเร็จเรียบร้อยแล้วร้อยละ 99 ในส่วนที่ยังคงเหลืออีกเพียงร้อยละ 1 คือการดําเนินการในส่วนที่ยังตกค้างเกี่ยวกับการขอทบทวนสิทธิ โดยมีรายละเอียดสรุปได้ ดังนี้
มาตรการเยียวยา 5,000 บาท มีผู้ลงทะเบียนทั้งสิ้น 28.8 ล้านราย มีการลงทะเบียนซ้ํา 4.8 รายการ และลงทะเบียนไม่สําเร็จ 1.7 ล้านรายทําให้มีผู้ลงทะเบียนที่เข้าสู่ขั้นตอนการคัดกรองตามหลักเกณฑ์จํานวน 22.3 ล้านราย มีผู้ผ่านเกณฑ์ 15 ล้านราย ไม่ได้รับสิทธิ 7 ล้านราย และอยู่ระหว่างการดําเนินการทบทวนสิทธิ 2.4 แสนราย
กลุ่มผู้ผ่านเกณฑ์ 15 ล้านราย โอนเงินเยียวยาแล้ว 14.2 ล้านราย ส่วนที่เหลือจะโอนเงินเยียวยาได้ครบถ้วนทั้งหมดภายในสัปดาห์นี้ โดยมีรอบการโอนวันที่ 21 พฤษภาคม 2563 จํานวน 2.3 แสนรายและวันที่ 22 พฤษภาคม 2563 จํานวน 4.4 แสนราย ทั้งนี้ บัญชีของผู้รับจะต้องไม่มีปัญหาในเรื่องบัญชีไม่ตรงกับชื่อนามสกุลที่ลงทะเบียน บัญชีถูกปิด หรือไม่ได้ผูกพร้อมเพย์กับหมายเลขประจําตัวประชาชน ซึ่งจะเป็นเหตุให้การโอนเงินไม่สําเร็จ ดังนั้น สําหรับกลุ่มผู้ผ่านเกณฑ์แล้ว แต่ยังติดขัดเรื่องบัญชีสําหรับรับโอนเงินเยียวยา โปรดดําเนินการผูกพร้อมเพย์ด้วยเลขบัตรประจําตัวประชาชนโดยเร็ว ซึ่งจะเป็นช่องทางที่สะดวกที่สุด โดยไม่ต้องดําเนินการอะไรเพิ่มเติมอีก กระทรวงการคลังจะมีการตรวจสอบและโอนเงินให้ใหม่เป็นประจําทุกสัปดาห์
กลุ่มไม่ได้รับสิทธิ 7 ล้านราย จําแนกได้เป็นผู้ไม่ขอทบทวนสิทธิ 4.8 ล้านราย ผู้ไม่ผ่านการขอทบทวนสิทธิ 1 ล้านราย ผู้ยกเลิกการลงทะเบียนหรือยกเลิกการขอทบทวนสิทธิ 9 แสนราย และกลุ่มที่ขอข้อมูลการประกอบอาชีพเพิ่มเติม แต่ไม่ได้เข้าให้ข้อมูลเพิ่มเติมภายในเวลาที่กําหนดประมาณ 3 แสนราย
กลุ่มที่อยู่ระหว่างการดําเนินการทบทวนสิทธิ 2.4 แสนราย คิดเป็นสัดส่วนร้อยละ 1 ของจํานวนผู้ที่เข้าสู่การคัดกรองตามหลักเกณฑ์ ที่ยังอยู่ระหว่างดําเนินการแบ่งออกเป็น 3 กลุ่ม ได้แก่ กลุ่มที่ 1 ผู้ขอทบทวนสิทธิ 8 หมื่นราย จะได้รับการติดต่อจากทีมผู้พิทักษ์สิทธิเพื่อนัดหมายยืนยันตัวตนและตรวจสอบการประกอบอาชีพตามที่ได้ลงทะเบียนไว้ กลุ่มที่ 2 ประมาณ 1 แสนราย เป็นผู้ขอทบทวนสิทธิซึ่งเคยได้รับการติดต่อจากทีมผู้พิทักษ์สิทธิแล้วแต่ไม่สามารถนัดพบได้หรือที่อยู่จริงในปัจจุบันไม่ตรงกับที่ได้ลงทะเบียนไว้ตอนขอทบทวนสิทธิ ทําให้ผู้พิทักษ์สิทธิไม่สามารถเจอตัวได้ และกลุ่มที่ 3 เป็นกลุ่มที่ผู้พิทักษ์สิทธิได้พยายามติดต่อไปหาแล้วหลายครั้งแต่ติดต่อไม่ได้จํานวน6 หมื่นราย ผู้ขอทบทวนสิทธิในกลุ่มที่ 2 และ 3 กระทรวงการคลังจะมีการส่ง SMS แจ้งให้ทราบอีกครั้ง และให้ไปติดต่อที่สาขาธนาคารกรุงไทยที่สะดวกที่สุดเพื่อยืนยันตัวตนและการประกอบอาชีพ โดยนําบัตรประชาชนตัวจริงไปแสดงพร้อมหลักฐานการประกอบอาชีพได้จนถึงวันที่ 29 พฤษภาคม 2563
Call Center ธนาคารกรุงไทย จํากัด (มหาชน) โทร. 02-111-1144
รัฐบาลไทย-ข่าวทำเนียบรัฐบาล-รมช.สาธิต มอบรางวัลประกวดการใช้แอปพลิเคชัน อสม.ออนไลน์
วันศุกร์ที่ 31 มกราคม 2563
รมช.สาธิต มอบรางวัลประกวดการใช้แอปพลิเคชัน อสม.ออนไลน์
รัฐมนตรีช่วยว่าการกระทรวงสาธารณสุข มอบรางวัลโครงการประกวดการใช้งานแอปพลิเคชัน อสม.ออนไลน์ ปีที่ 3 ให้กับหน่วยบริการสุขภาพและชมรม อสม. ที่ใช้เทคโนโลยีดิจิทัลเพิ่มศักยภาพการทํางานด้านสาธารณสุขชุมชนเชิงรุก
รัฐมนตรีช่วยว่าการกระทรวงสาธารณสุข มอบรางวัลโครงการประกวดการใช้งานแอปพลิเคชัน อสม.ออนไลน์ ปีที่ 3 ให้กับหน่วยบริการสุขภาพและชมรม อสม. ที่ใช้เทคโนโลยีดิจิทัลเพิ่มศักยภาพการทํางานด้านสาธารณสุขชุมชนเชิงรุก
วันนี้ (31 มกราคม 2563) ที่โรงแรมมิราเคิล แกรนด์ คอนเวชั่น กรุงเทพมหานคร ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนายสมชัย เลิศสุทธิวงค์ ประธานเจ้าหน้าที่บริหาร บริษัท แอดวานซ์ อินโฟร์ เซอร์วิส จํากัด (มหาชน) หรือเอไอเอส มอบรางวัลโครงการ “ประกวดการใช้งานแอปพลิเคชัน อสม.ออนไลน์ ปีที่ 3” ให้สัมภาษณ์ว่า กระทรวงสาธารณสุข ได้พัฒนาอาสาสมัครสาธารณสุขประจําหมู่บ้าน (อสม.) เป็นอสม.หมอประจําบ้าน ควบคู่กับการใช้เทคโนโลยีการสื่อสารทางการแพทย์ พร้อมทั้งพัฒนาระบบการแพทย์ทางไกล เพิ่มประสิทธิภาพระบบการบริการสาธารณสุขในชุมชน เพื่อลดโรคและปัญหาสุขภาพ ส่งเสริมให้ประชาชนพึ่งตนเองได้ ซึ่งจะช่วยลดความแออัดของโรงพยาบาล ลดค่าใช้จ่ายของประชาชน
ดร.สาธิตกล่าวต่อว่า ได้ร่วมมือกับกระทรวงดิจิทัลเพื่อเศรษฐกิจและสังคม และบริษัท แอดวานซ์ อินโฟร์ เซอร์วิส จํากัด (มหาชน) ส่งเสริมการทํางานของเจ้าหน้าที่สาธารณสุข และอสม. ให้มีทักษะการใช้เทคโนโลยีดิจิทัล โดยใช้แอปพลิเคชัน อสม.ออนไลน์ ซึ่งเป็นสังคมออนไลน์เฉพาะกลุ่ม เป็นเครื่องมือในการดูแลสุขภาพของประชาชนในเชิงรุก และสามารถเข้าถึงความรอบรู้ด้านสุขภาพ (Health Literacy) ได้กว้างขวางมากยิ่งขึ้น และเพื่อเสริมขวัญกําลังใจ และสร้างความภาคภูมิใจให้กับผู้ปฏิบัติงานในการเสียสละอุทิศตน ในปีนี้ได้จัดการประกวดการใช้แอปพลิเคชัน อสม.ออนไลน์ เป็นปีที่ 3 มีหน่วยบริการสุขภาพและชมรม อสม. ได้รับโล่ประกาศนียบัตรจํานวน 123 แห่ง แบ่งเป็นรางวัลดีเด่นระดับประเทศ 10 แห่ง รางวัลดีเด่นระดับจังหวัด 82 แห่ง และรางวัลดาวรุ่ง จํานวน 31 แห่ง
ทั้งนี้ แอปพลิเคชัน อสม.ออนไลน์ รพ.สต. สามารถสมัครใช้งานได้โดยแจ้งความจํานงใช้งานผ่านwww.ais.co.th/aorsormor หรือคิวอาร์โค้ด ในส่วนของอสม. สามารถแจ้งความประสงค์ได้กับเจ้าหน้าที่ รพ.สต.ใกล้บ้าน
****************************** 31 มกราคม 2563
รัฐบาลไทย-ข่าวทำเนียบรัฐบาล-กสร. ห่วงลูกจ้างในกรุงเป็นอันตรายจากค่าฝุ่นละอองเกินมาตรฐาน  แนะนายจ้างจัดอุปกรณ์คุ้มครอง
วันอังคารที่ 13 มีนาคม 2561
กสร. ห่วงลูกจ้างในกรุงเป็นอันตรายจากค่าฝุ่นละอองเกินมาตรฐาน  แนะนายจ้างจัดอุปกรณ์คุ้มครอง
อธิบดีกรมสวัสดิการและคุ้มครองแรงงาน ห่วงลูกจ้างปฏิบัติงานพื้นที่โล่งแจ้งในกรุงเทพฯ ได้รับผลกระทบจากค่าฝุ่นละอองเกินมาตรฐาน แนะนายจ้างจัดหน้ากากกรองฝุ่นละอองให้ลูกจ้าง พร้อมกําชับให้สวมใส่ตลอดระยะเวลาปฏิบัติงานและระหว่างการเดินทาง
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) กล่าวว่า จากรายงานสถานการณ์ฝุ่นละออง PM 2.5 ในพื้นที่กรุงเทพมหานครของกรมควบคุมมลพิษ พบว่ากลับมาเกินค่ามาตรฐาน อีกครั้ง จากการตรวจวัดได้ระหว่าง 64 - 79 ไมโครกรัมต่อลูกบาศก์เมตร เกินเกณฑ์มาตรฐานที่ 50 ไมโครกรัม ต่อลูกบาศก์เมตร ในจํานวน 6 สถานี ได้แก่ เขตบางนา เขตวังทองหลาง ริมถนนพระราม 4 ริมถนนอินทรพิทักษ์ ริมถนนลาดพร้าว และริมถนนพญาไท และมีแนวโน้มเพิ่มขึ้นทุกสถานี ซึ่งอาจส่งผลกระทบต่อระบบทางเดินหายใจ โดยเฉพาะกลุ่มลูกจ้าง ผู้ใช้แรงงานที่ต้องปฏิบัติงานภายนอกอาคารเป็นเวลานาน ๆ เช่น ลูกจ้างในงานก่อสร้าง งานในที่โล่งแจ้ง ลูกจ้างที่ต้องขับขี่ยานพาหนะ เป็นต้น จึงขอแนะนําให้นายจ้างและผู้ประกอบการต้องให้ความสําคัญในเรื่องดังกล่าว รวมถึงให้การคุ้มครอง ดูแลลูกจ้างที่ปฏิบัติงานในพื้นที่ที่เสี่ยงต่อการสูดดมฝุ่นละอองเพื่อป้องกันมิให้เกิดอันตรายต่อสุขภาพอนามัยของลูกจ้าง โดยจัดหน้ากากที่กรองฝุ่นละอองขนาดเล็กได้ให้ลูกจ้าง และกําชับให้สวมใส่ตลอดระยะเวลาที่ปฏิบัติงานรวมถึงระหว่างการเดินทางไปกลับจากที่พักและที่ทํางานด้วย
อธิบดี กสร. กล่าวต่อไปว่า สําหรับลูกจ้าง ขอให้สวมใส่หน้ากากกรองฝุ่นละอองที่นายจ้างจัดให้ เพื่อความปลอดภัยในการทํางานและสุขภาพอนามัยที่ดีของลูกจ้างเอง
รัฐบาลไทย-ข่าวทำเนียบรัฐบาล-สธ. ขอ ปชช.เว้นระยะห่างในบ้าน สวมหน้ากากผ้า ช่วยสงกรานต์เป็นเทศกาลลดการระบาดโรคโควิด-19 [กระทรวงสาธารณสุข]
วันเสาร์ที่ 11 เมษายน 2563
สธ. ขอ ปชช.เว้นระยะห่างในบ้าน สวมหน้ากากผ้า ช่วยสงกรานต์เป็นเทศกาลลดการระบาดโรคโควิด-19 [กระทรวงสาธารณสุข]
สธ. ขอ ปชช.เว้นระยะห่างในบ้าน สวมหน้ากากผ้า ช่วยสงกรานต์เป็นเทศกาลลดการระบาดโรคโควิด-19
กระทรวงสาธารณสุข เผยในรอบสัปดาห์ที่ผ่านมา ผู้ป่วยโควิด-19 ร้อยละ 56 เป็นการติดเชื้อในครอบครัว กระตุ้นประชาชนในช่วงเทศกาลสงกรานต์นี้ ให้เว้นระยะห่างภายในบ้าน สวมหน้ากากอนามัย เพื่อให้สงกรานต์นี้เป็นเทศกาลที่ช่วยลดการระบาดของโรค
วันนี้ (11 เมษายน2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 นายแพทย์อนุพงศ์ สุจริยากุล นายแพทย์ทรงคุณวุฒิกรมควบคุมโรค กล่าวถึง สถานการณ์การแพร่ระบาดของโรคโควิด-19 ว่า ขอบคุณคนไทยที่ให้ความร่วมมือกับมาตรการภาครัฐทําให้จํานวนผู้ป่วยรายใหม่ลดลงอย่างต่อเนื่อง แต่อย่าชะล่าใจยังคงเข้มมาตรการอย่างต่อเนื่อง โดยเฉพาะในช่วงเทศกาลสงกรานต์ ที่จะมีการพบปะเพื่อน ญาติผู้ใหญ่ เพื่อขอพร ขอให้เข้มงวดการเว้นระยะห่างระหว่างกัน รวมทั้งการสวมหน้ากากอนามัย เพื่อให้เป็นเทศกาลที่ช่วยลดการระบาดของโรคโควิด-19
ทั้งนี้ ข้อมูลจากกรมควบคุมโรค พบว่าในช่วงสัปดาห์ที่ผ่านมา (วันที่ 4-10 เมษายน 2563 ) พบผู้ป่วย 495 ราย ในจํานวนนี้ 144 รายเป็นผู้สัมผัสใกล้ชิดกับผู้ป่วย โดยร้อยละ 56 เป็นการสัมผัสใกล้ชิดคนในครอบครัว รองลงมาสัมผัสกับเพื่อนร่วมงาน/ผู้มารับบริการร้อยละ 23 ส่วนการสัมผัสจากการพบปะเพื่อนฝูง/คนรู้จักพบร้อยละ18 และการสัมผัสร่วมยานพาหนะ/ในชุมชน พบร้อยละ 3 จากข้อมูลข้างต้นการรักษาระยะห่างระหว่างกันของผู้ใกล้ชิดและคนในครอบครัวจึงเป็นเรื่องสําคัญเพื่อลดการติดเชื้อจากการสัมผัส
ด้านนายแพทย์บัญชา ค้าของ รองอธิบดีกรมอนามัย กล่าวว่า กรมอนามัยได้สํารวจการปฏิบัติตามมาตรการ “อยู่บ้าน หยุดเชื้อ เพื่อชาติ” จํานวน 1,709 ตัวอย่าง เมื่อวันที่ 8 เมษายน ที่ผ่านมา ส่วนใหญ่เข้าใจดีทําตามมาตรการ โดยถามว่าเมื่อวานได้ออกไปนอกบ้านหรือไม่ ร้อยละ 50 ยังต้องออกนอกบ้าน เพื่อทํางาน ทํากิจธุระที่จําเป็นและพบแพทย์, ร้อยละ 38 อยู่บ้านไม่มีคนมาหา, ร้อยละ 12 อยู่บ้านแต่ยังมีคนมาหา ส่วนแนวทางการป้องกันตนเองเมื่ออยู่บ้านและออกไปนอกบ้าน ด้วยการล้างมือหรือใช้แอลกอฮอล์เจลถึงร้อยละ 84.3, สวมใส่หน้ากากอนามัยหน้ากากผ้าร้อยละ 76.7, ระวังไม่เอามือจับหน้า จมูก ปาก ร้อยละ 59.2 และเว้นระยะห่าง 1-2 เมตร ร้อยละ 58.8
สําหรับในช่วงสงกรานต์ มาตรการที่ทุกคนควรปฏิบัติร่วมกัน คือการขอพรต้องเว้นระยะห่างในการไหว้ขอพรญาติผู้ใหญ่ เพราะกลุ่มผู้สูงอายุถือเป็นกลุ่มเสี่ยงสูงต่อการติดเชื้อ และหากอยู่ไกลกันก็ขอให้ใช้การอวยพรทางโทรศัพท์หรือออนไลน์เพื่อร่วมกันลดการแพร่กระจายของเชื้อให้ต่ําลงต่อไปให้ได้
ด้านนายแพทย์วรตม์ โชติพิทยสุนนท์ โฆษกกรมสุขภาพจิต กล่าวว่า ขณะนี้หลายจังหวัดได้มีมาตรการงดจําหน่ายเครื่องดื่มแอลกอฮอล์ นับว่าเป็นช่วงเวลาดีที่ประชาชนจะได้ปรับเปลี่ยนพฤติกรรมลดการดื่มแอลกอฮอล์ ไม่ออกไปตั้งวงสังสรรค์ตามมาตรการเว้นระยะห่างของรัฐบาล ข้อดีคือช่วยประหยัดค่าใช้จ่าย อย่างไรก็ตาม ในผู้ติดสุรา การเลิกดื่มแบบกะทันหัน เสี่ยงเกิดอันตรายต่อชีวิต โดย 24 -72 ชั่วโมงแรก จะมีอาการมือสั่น ใจสั่น เวียนหัว นอนไม่หลับ คลื่นไส้ อาเจียน มีอาการชักและเสียชีวิตได้
ดังนั้น ขอแนะนําให้ผู้ที่ติดสุรา หากต้องการเลิกดื่ม ให้เข้ารับคําปรึกษาจากแพทย์ เพื่อวางแผนการใช้ยาทดแทน หรือโทรปรึกษาสายด่วนเลิกเหล้า 1413
รัฐบาลไทย-ข่าวทำเนียบรัฐบาล-ครม.เห็นชอบเพิ่มค่ารักษาพยาบาล - ค่าทำศพให้แก่ลูกจ้าง
วันจันทร์ที่ 17 กุมภาพันธ์ 2563
ครม.เห็นชอบเพิ่มค่ารักษาพยาบาล - ค่าทําศพให้แก่ลูกจ้าง
วันอาทิตย์ที่ 16 กุมภาพันธ์ 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบกําหนดให้นายจ้างจ่ายค่ารักษาพยาบาลแก่ลูกจ้างที่เจ็บป่วยเท่าที่จ่ายจริงจนสิ้นสุดการรักษา เมื่อเข้ารักษาตัวในโรงพยาบาลของรัฐ เพิ่มเติมจากเดิมที่กําหนดวงเงินเพียงไม่เกิน 2 ล้านบาท และเพิ่มค่าใช้จ่ายการรักษาและผ่าตัดฟื้นฟูสมรรถภาพในการทํางาน เท่าที่จ่ายจริงอีกไม่เกิน 140,000 บาท รวมทั้ง
กําหนดอัตราค่าทําศพรายละ 40,000 บาท ซึ่งจะช่วยสร้างหลักประกันให้กับลูกจ้างว่าจะได้รับความคุ้มครองดูแลให้ดียิ่งขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-127,000 ล้านบาท สรุปยอดจองสิทธิ สินเชื่อโครงการบ้านล้านหลัง ประกาศให้ 59,000 ล้านบาทแรกยื่นคำขอกู้ 2 ม.ค. 62
วันอังคารที่ 25 ธันวาคม 2561
127,000 ล้านบาท สรุปยอดจองสิทธิ สินเชื่อโครงการบ้านล้านหลัง ประกาศให้ 59,000 ล้านบาทแรกยื่นคําขอกู้ 2 ม.ค. 62
ธนาคารอาคารสงเคราะห์ เผยยอดจองสิทธิสินเชื่อโครงการบ้านล้านหลัง รายละไม่เกิน 1 ล้านบาท ซึ่งเปิดให้จองสิทธิวันเดียวเพร้อมกันทั่วประเทศวานนี้อยู่ที่ 127,000 ล้านบาท สูงกว่ากรอบวงเงินรวม 50,000 ล้านบาท
ธนาคารอาคารสงเคราะห์ เผยยอดจองสิทธิสินเชื่อโครงการบ้านล้านหลัง รายละไม่เกิน 1 ล้านบาท ซึ่งเปิดให้จองสิทธิวันเดียวเพร้อมกันทั่วประเทศวานนี้อยู่ที่ 127,000 ล้านบาท สูงกว่ากรอบวงเงินรวม 50,000 ล้านบาท แบ่งเป็น ยอดจองสิทธิสินเชื่อสําหรับผู้มีรายได้ไม่เกิน 25,000 บาท/เดือน จํานวน 113,000 ล้านบาท และยอดจองสิทธิสินเชื่อสําหรับผู้มีรายได้เกิน 25,000 บาท/เดือน จํานวน 14,000 ล้านบาท ผู้จองสิทธิเตรียมตรวจสอบวันให้ยื่นกู้ได้ที่ www.ghbank.co.th ตั้งแต่ วันที่ 25 ธันวาคม 2561 กลุ่ม 59,000 ล้านบาทแรก กําหนดให้ยื่นคําขอกู้กับธนาคารได้ตั้งแต่วันที่ 2 มกราคม 2562
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) กล่าวถึงผลสรุปการเปิดจองสิทธิสินเชื่อโครงการบ้านล้านหลัง รายละไม่เกิน 1 ล้านบาท ภายใต้กรอบวงเงินรวม 50,000 ล้านบาท ซึ่งธนาคารกําหนดจัดขึ้นวันเดียวพร้อมกันทุกสาขาทั่วประเทศเมื่อวันที่ 23 ธันวาคม 2561 ว่า หลังจากธนาคารเริ่มเปิดให้ลูกค้าประชาชนจองสิทธิสินเชื่อให้แก่ลูกค้าคนแรกตั้งแต่เวลา 08.30 น. จนกระทั่งลูกค้าที่ได้รับบัตรคิวคนสุดท้ายเมื่อเวลา 18.00 น. ได้รับการจองสิทธิในเวลาประมาณ 21.30 น. พบว่า ยอดจองสิทธิสินเชื่อทั่วประเทศรวมกันที่ 127,000 ล้านบาท สูงกว่ากรอบวงเงินสินเชื่อสําหรับลูกค้ารายย่อยของโครงการซึ่งกําหนดไว้ที่ 50,000 ล้านบาท แบ่งเป็น ยอดจองสิทธิสินเชื่อสําหรับผู้มีรายได้ไม่เกิน 25,000 บาท/เดือน อัตราดอกเบี้ย 3% ต่อปี นาน 5 ปีแรก จํานวน 113,000 ล้านบาท และยอดจองสิทธิสินเชื่อสําหรับผู้มีรายได้เกิน 25,000 บาท/เดือน อัตราดอกเบี้ย 3% ต่อปี นาน 3 ปีแรก จํานวน 14,000 ล้านบาท นอกจากนี้ ยังแบ่งเป็นเป็นการจองสิทธิเพื่อซื้อทรัพย์ในเว็บไซต์ www.ghbmillionhome.com จํานวนกว่า 6,000 รายการ ซึ่งทั้งหมดเป็นที่อยู่อาศัยที่มีราคาซื้อ-ขายไม่เกิน 1 ล้านบาท ที่พร้อมให้ผู้ซื้อเข้าอยู่อาศัยได้ภายในไตรมาสที่ 2 ของปี 2562 ทั้งนี้ ผู้จองสิทธิสินเชื่อโครงการบ้านล้านหลังสามารถนํา SMS ที่ได้รับจากธนาคาร ซึ่งระบุรหัสการจองสิทธิ ไปตรวจสอบวันที่ธนาคารกําหนดให้ยื่นกู้ได้ที่ www.ghbank.co.th ตั้งแต่วันที่ 25 ธันวาคม 2561 เป็นต้นไป โดยธนาคารกําหนดให้ผู้ที่จองสิทธิสินเชื่อในกลุ่ม 59,000 ล้านบาทแรก ยื่นคําขอกู้กับธนาคารได้ตั้งแต่วันที่ 2 มกราคม 2562 -29 มีนาคม 2562 และผู้จองสิทธิส่วนที่เหลือกําหนดให้ยื่นคําขอกู้ได้ตั้งแต่วันที่ 1 เมษายน 2562 – 28 มิถุนายน 2562 ทั้งนี้ เมื่อถึงลําดับของตนเองแล้วต้องติดต่อยื่นคําขอกู้กับธนาคารภายในระยะเวลาที่กําหนดดังกล่าว สอบถามรายละเอียดเพิ่มเติมได้ที่ ธนาคารอาคารสงเคราะห์ ทุกสาขาทั่วประเทศ หรือศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์